উত্তর কোরিয়া
উত্তর কোরিয়া উত্তর-পূর্ব এশিয়ার একটি রাষ্ট্র যা কোরীয় উপদ্বীপের উত্তর অর্ধাংশ নিয়ে গঠিত। এর সরকারি নাম গণতান্ত্রিক গণপ্রজাতন্ত্রী কোরিয়া (কোরীয় ভাষায় 조선민주주의인민공화국 "চোসন্‌ মিন্‌জুজুই্যই ইন্‌মিন্‌ কোংহুয়াগুক্‌")। উত্তর কোরিয়ার উত্তরে গণচীন, উত্তর-পূর্বে রাশিয়া, পূর্বে জাপান সাগর, দক্ষিণে দক্ষিণ কোরিয়া এবং পশ্চিমে পীত সাগর অবস্থিত। দেশটির আয়তন ১,২০,৫৩৮ বর্গকিলোমিটার। উত্তর কোরিয়া রাষ্ট্রটি ১৯৪৮ সালে প্রতিষ্ঠা লাভ করে। তখন দ্বিতীয় বিশ্বযুদ্ধ শেষে সোভিয়েত সামরিক বাহিনী কোরীয় উপদ্বীপের উপরের অর্ধাংশ নিয়ন্ত্রণ করেছিল। ১৯৫০-এর দশকের কোরীয় যুদ্ধের পর থেকে এটি সমাজতান্ত্রিক শাসনের অধীনে রয়েছে। উত্তর কোরিয়ার রাজধানী ও বৃহত্তম শহরের নাম পিয়ং ইয়াং। উত্তর কোরিয়া এবং দক্ষিণ কোরিয়া মধ্যবর্তী অবস্থিত কোরীয় সেনামুক্ত অঞ্চল ও প্রাবর অঞ্চল। আম্নোক নদী এবং তুমান নদী উত্তর কোরিয়া এবং গণচীন এর মধ্যবর্তী সীমান্তে অবস্থিত। তুমান নদী একটি অংশ একেবারে উত্তর-পূর্ব অংশে রাশিয়ার সঙ্গে সীমান্ত রয়েছে।
হাডসন উপসাগর
হাডসন উপসাগর (Inuktitut: "Kangiqsualuk ilua", ) (ইংরেজিঃ Hudson Bay) হলো কানাডার উত্তর-পূর্বাঞ্চলের একটি বৃহৎ নোনাজলীয় উপসাগর। ১২,৩০,০০০ বর্গ কিঃমিঃ আয়তনের বিশাল অংশ নিয়ে এই উপসাগরের অবস্থান। হাডসন উপসাগরের জলস্রোত ও জলপ্রণালীসমূহের মোট আয়তন ৩৮,৬১,০০০ বর্গ কিঃমিঃ যেগুলো নুনাভুতের দক্ষিণ পশ্চিমাঞ্চল, সাস্কাচুয়ান, এ্যালবার্টা, মানিটোবার অধিকাংশ অঞ্চল, অন্টারিও, কুইবেক, নর্থ ডাকোটার কিছু অংশ, দক্ষিণ ডাকোটা, মিনেসোটা এবং মন্টানার মতো অনেক রাজ্য ও শহরের ভেতর দিয়ে প্রবাহিত হয়েছে।এর দক্ষিণাঞ্চলকে জেমস বে বা জেমস উপসাগর বলা হয়। কানাডার পুর্বাঞ্চলের ক্রী উপজাতিদের ভাষায় হাডসন অথবা জেমস উপসাগরকে "উইনিপেকো (Wînipekw)" (দক্ষিণাঞ্চলীয় ভাষা) ও "উইনিপাকো (Wînipâkw)" (উত্তরাঞ্চলীয় ভাষা) নামে অভিহিত করা হয়।